यह कोई मज़ाक है क्या?
हैरिएट, ढंग से पेश आओ।
यह कितना ज़्यादा जामुनी है।
आम तौर पर, मैं कोट ख़रीदने जाने के बजाय घास खाना ज़्यादा पसंद करूँगी,
पर मेरी माँ ने कहा, या नया कोट पहनो या कोई कोट नहीं।
और चूँकि मुझे ठंड में अपनी कुल्फ़ी जमाने का कोई शौक़ नहीं है...
आप समझ ही गए होंगे।
मैं जामुन लग रही हूँ।
बिल्कुल नहीं। जामुन तो मीठे होते हैं।
अगला पहन कर देखो।
छिः।
बेकार ज़िप!
अंदर सब ठीक-ठाक है ना?
आप उसी से क्यों नहीं पूछ लेतीं?
मेरे ऊपर से हटो, कोट के बच्चे।
ओह, ना पूछना ही ठीक रहेगा।
यह मुझे मारने की कोशिश कर रहा है।
शायद मैं भी इसकी मदद कर दूँ।
मेरे कोट का भविष्य अंधकारमय लग रहा था जब अचानक मुझे वह दिखा।
रंग: गहरा नीला। स्टाइल: पीकोट। साइज़: बच्चों का मीडियम।
वह एकदम सही था!
मुझे क्या पता था कि उसे पहनने से मुझे
गहरे राज़ों, दुष्ट बनाना स्प्लिटों
और एक घूरने की प्रतियोगिता में भाग लेना पड़ेगा यह देखने के लिए कि पहले कौन पलकें झपकाएगा:
आज़ादी या अत्याचार।
मैं बस चाहती हूँ तुम बस चाहते हो
हम बस चाहते हैं
मैं वह बनूँगी जो मैं बनना चाहती हूँ
मेरा ख़ुद पर अधिकार है
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
"कोट पर वोट"
हैरिएट द स्पाई
लुइस फ़िट्ज़्ह्यू की पुस्तक पर आधारित
नए कोट की शुरुआत करने से पहले,
मैं आपको अपने पुराने कोट से मिलवाना चाहती हूँ।
यह शांति बटन मुझे 6 ट्रेन पर मिला था। इससे मैंने कीड़े के खाने से हुआ छेद ढका।
मैं एक बार सेन्ट्रल पार्क में खो गई थी।
वहाँ पर ये काँटे इससे चिपक गए।
ज़्यादातर दाग सरसों की सॉस से संबंधित एक घटना से हैं
जब मेरी साइकिल एक हॉट डॉग बेचने वाले आदमी से टकरा गई थी।
हमने एक साथ बहुत कुछ झेला है और मुझे इसे छोड़ते हुए अपराध-बोध हो रहा था।
मैं तुम्हें कभी नहीं भूलूँगी, कोट। अब दूसरी ओर देखो।
-क्या लगता है? -अभी भी नहीं पता मुझ पर पूरी तरह जँचता है या नहीं।
थोड़ा समय दो।
अलविदा, दोस्त।
मेरे पुराने कोट के साथ, जब मैं तेज़ भागती या झटके से कुछ करती थी,
तो वह ऊँची-ऊँची सरसराहट जैसी आवाज़ें करता था।
यह कोट तो साये की तरह शांत था।
साथ ही, जब मैं अपना कॉलर उठाती हूँ, तो जैक लंडन जैसा महसूस होता है।
वह एक महान लेखक हैं जिन्हें तुम्हें ज़रूर पढ़ कर देखना चाहिए
जो विशाल श्वेत उत्तर में अभियानों पर गए थे।
मैंने ख़ुद से कहा कि अगर मैं उस टगबोट के कैप्टेन से हॉर्न बजवा पाई,
तो पीकोट सच में मेरे लिए एकदम सही कोट होगा।
जब तक मैं स्कूल पहुँची, मैं अपने नए कोट से ऐसे प्यार करती थी
जैसे आप किसी उत्तम गाने या बढ़िया किताब से करते हैं
या सफ़ेद ब्रेड पर तिरछे कटे टमाटर के सैंडविच से।
फिर, हमेशा की तरह,
मैरियन हॉथोर्न ने सब बिगाड़ दिया।
कृपया कहो वह कोट स्मिदर्ज़ ऑफ़ लंदन ने नहीं बनाया है।
"स्मिदर्ज़ ऑफ़ लंदन।"
स्मिदर्ज़ ऑफ़ लंदन
तुम्हें यह उतारना होगा। अभी।
तुम कुछ और क्यों नहीं पहन लेतीं? तुम्हारे पास तो 5,000 के क़रीब कोट होंगे।
मेरे पास केवल यही एक कोट है।
ओह, हैरिएट, मैं तो तुम पर एहसान कर रही हूँ।
अगर तुमने यह पहना, लोग सोचेंगे तुम नक़लची हो।
मैं नक़लची कैसे हो सकती हूँ जब मुझे पता ही नहीं था कि तुम्हारे पास भी ऐसा ही कोट है?
तुम्हें यह तो पता था कि मैं ऐसा ही कोट पहनूँगी।
तुम दिखाती हो जैसे तुम मुझे पसंद नहीं करतीं, हैरिएट,
पर मुझे तुम्हारा छोटा सा गहरा राज़ पता है।
तुम मेरी तरह बनना चाहती हो।
मैंने यह कोट ख़रीदा क्योंकि यह पूरी तरह, एकदम, बहुत ज़्यादा, लायक है...
मेरे।
मेरे!
ओह। अगर तुम्हें इतना यक़ीन है तो हम इस पर वोट क्यों नहीं करवा लेते?
-वोट? -यह कोट तुम्हारे लायक ज़्यादा है या मेरे?
इसका निर्णय हम अपनी क्लास को क्यों ना लेने दें?
विजेता को यह कोट पहनने को मिलेगा।
एक अजीब सुझाव दूँ: हम दोनों यह कोट पहन लेते हैं।
ताकि तुम मेरी तरह बन सको?
मैं नहीं...
कभी सोचा है कि शायद वह तुम हो जो मेरी तरह बनना चाहती हो?
शर्तिया तुम यह चाहती हो। शर्तिया तुम यह वाक़ई चाहती हो!
तुम हो नक़लची।
कोट पर वोट? तुमने इसके लिए हाँ क्यों कर दी?
तो और मैं क्या करती?
मैरियन कहती रही कि मैं उसके जैसी बनने की कोशिश कर रही हूँ।
क्या पता मैं जीत जाऊँ।
पर तुमने मैरियन को कभी किसी चीज़ में नहीं हराया है।
मुझे इसका आभास है।
पता है क्या? यह एक बेकार सी लोकप्रियता की प्रतियोगिता बन जाएगा।
हाँ, मैरियन के लिए।
पर मैं जीतूँगी, यह साबित करके कि मैं केवल एक व्यक्ति की नक़ल कर रही हूँ और वह है
हैरिएट एम. वेल्श।
दूर हटो। बेवकूफ़ कबूतर।
हैरिएट, इस आने वाले कोट पर वोट के चलते,
क्या तुम मैरियन हॉथोर्न की इस बात का जवाब देना चाहोगी कि तुम बहुत बड़ी नक़लची हो?
क्या?
कहते हैं नक़ल करना सच्ची ख़ुशामद है।
पर हैरिएट की बात करें तो,
मुझे ज़्यादा ख़ुशी होगी अगर वह मेरी तरह बनने की कोशिश छोड़ कर
अपनी तरह बनने की कोशिश शुरू कर दे।
कोई सवाल?
माफ़ करना।
हम अभी ठीक करते हैं। बहुत-बहुत माफ़ी।
मैरियन, क्या तुम हमें बता सकती हो तुम्हारा कोट तुम्हारे लिए इतना सही क्यों है?
कुछ कहने की ज़रूरत है?
तो, तुम्हारा कोट तुम्हारे लिए सही क्यों है, बताओगी?
यह मेरे लिए सही है क्योंकि इसमें मेरी कापी के लिए एक गुप्त जेब है।
दोनों तरफ़ ज़्यादा बड़ी जेबें हैं,
जो सड़क पर मिली अगड़म-बगड़म चीज़ें रखने के लिए बिल्कुल ठीक हैं।
ये कोट की जेबों वाले म्यूज़ियम की तरह हैं।
मेरे पास केवल एक कोट है, मैरियन, क्योंकि केवल एक कोट है जो मेरे लिए सही है।
तुम्हारे पास कितने कोट हैं?
एक।
-एक? -मैंने बाकी सब फेंक दिए।
यह कोट स्मिदर्ज़ ऑफ़ लंदन का है, हैरिएट।
स्मिदर्ज़ ऑफ़ लंदन
मेरी तलाश पूरी हो गई है।
-वाह, क्या बात है। -हाँ, सही है।
"मेरी तलाश पूरी हो गई है।"
शर्त लगा लो उसके पास सौ कोट होंगे।
तुम सही कह रही हो। हमें बस सबूत की ज़रूरत है।
अरे, हैरिएट। पिंकी और मैं तुम्हें बताना चाहते थे हमारा वोट तुम्हें मिलेगा।
हम तंग आ गए हैं, मैरियन हमेशा हमसे ऐसे बरताव करती है जैसे हम बेवकूफ़ हैं।
वह हमारी ग़लती नहीं थी।
हमारे बस में बिल्कुल नहीं था।
तुम्हारे वोटों के लिए धन्यवाद, दोस्तों।
-हैरिएट, हैरिएट! -औरों से भी मुझे वोट करने को कहो।
अरे, दोस्तों।
मैंने छठी क्लास को अलग-अलग दलों में बाँट दिया है
ताकि देख सकें लोग कैसे वोट करेंगे।
स्पोर्ट ने समझाया कि मैरियन को वोट देने वाले अधिकांश लोग दो दलों में हैं।
एक तो वे लोग हैं जो मैरियन हॉथोर्न बनना चाहते हैं।
वैसे, मैं सच में मैरियन नहीं बनना चाहती।
वह, वह है और मैं, मैं हूँ और...
ठीक है, मैं मैरियन बनना चाहती हूँ।
मैं भी मैरियन बनना चाहूँगा।
दूसरे दल में वे लोग हैं जो मैरियन हॉथोर्न से डरते हैं।
मैं उससे डरती हूँ, बेशक़, पर उतना नहीं जितना वे लोग डरते हैं।
यहाँ नीचे, वे वोटर हैं जो तुम्हारे लिए वोट कर सकते हैं।
एक नया बच्चा था जिसे कुछ नहीं पता।
माफ़ करना, क्या हो रहा है?
फिर वे लोग थे जिन्हें कोई परवाह नहीं थी
क्योंकि एक कोट पर वोट, वह जो भी है, बचकाना चीज़ लगती है।
कोट तो कोट होता है। ठंड लगे, उसे पहन लो, गरमाहट महसूस होगी। कहानी ख़त्म।
आख़िर में, वे बच्चे थे जिन्हें इससे कोई फ़र्क नहीं पड़ता था।
सामना करो इसका।
बेथ एलन के बारे में क्या ख़्याल है?
वह हमेशा उदास लगती है।
-हम उसे पक्का अपनी ओर कर सकते हैं। -हाँ, वह बढ़िया होगा।
उसे ज़रूर पता होगा मैरियन के पास सच में कितने कोट हैं।
अफ़सोस कि वह हमेशा मैरियन और रेचल के साथ होती है।
जिम क्लास में नहीं।
मुझे रस्सी पर चढ़ना पसंद नहीं पर वह घंटी बजाना अच्छा लगता है।
थोड़ा मूर्खतापूर्ण है, पर मुझे भी वह पसंद है।
उतना मूर्खतापूर्ण नहीं जितना यह कोट पर वोट करने वाला चक्कर है, है ना?
बेथ एलन, मुझे तुम्हारी मदद चाहिए।
मैं नहीं कर सकती।
तुम कर क्या रही हो?
मैरियन के पास कितने कोट हैं?
वेल्श! रस्सी पर एक समय में एक व्यक्ति!
मैं नीचे आ रही हूँ!
वह कहती है उसके पास एक ही है, पर मुझे पता है यह सच नहीं है!
मैं नहीं बता सकती। उसे पता चल जाएगा मैंने बताया है।
तुम्हें कुछ कहने की ज़रूरत नहीं है। मैं एक नंबर बोलूँगी।
अगर उससे ज़्यादा कोट हुए, तो घंटी बजा देना।
क्या दस कोट से ज़्यादा हैं?
बीस कोट से भी ज़्यादा हैं?
वेल्श!
ठीक है!
धन्यवाद, बेथ एलन। सच में।
रस्सी से हाथ छिल गए।
यह बहुत बड़ी कहानी है, बिल। मैरियन सच नहीं बोल रही।
मेरे सूत्र ने बताया उसके पास कम से कम 20 कोट हैं।
माफ़ करना, हैरिएट। मैं एक पत्रकार हूँ।
मुझे दो बार बजाई गई घंटी से ज़्यादा सबूत चाहिए।
अगर बिल किलरॉय सबूत चाहता था, तो वह लाने का एक ही तरीका था।
पर क्या उसके लिए इतना ख़तरा उठाना ठीक होगा?
अगर मैरियन ने मुझे पकड़ लिया, वह पक्का मेरे माता-पिता से शिकायत कर देगी।
वे ज़िंदगी भर के लिए मेरा घर से निकलना बंद कर देंगे या रेपुन्ज़ल की तरह किसी बुर्ज में बंद कर देंगे।
पर शायद इससे फ़र्क नहीं पड़ता था।
जब किस्मत से तुम्हें एक ऐसा कोट मिल जाए जो तुम्हारे लिए बिल्कुल सही है,
तो शायद तुम्हें बस अपने अंदर गहराई में झांककर पूछना चाहिए,
"ऐसी स्थिति में जैक लंडन क्या करता?"
साये की तरह शांत।
वह रही।
थोड़ा साफ़ दिख जाए।
बस दिखने ही वाला है।
थोड़ा सा और आगे।
मैं अपने मिशन में बुरी तरह असफल हुई।
पर मैरियन की घूरती आँखों को देख कर
मुझे याद आया उसने पिंकी व्हाइटहेड और
जामुनी जुराबों वाले लड़के से कैसा बरताव किया था।
और उसने मुझे सोचने पर मजबूर कर दिया, क्या यह कोट पर वोट वाक़ई सिर्फ़ मेरे बारे में है?
देर हो गई है, हैरिएट।
मैं बस कुछ चीज़ों के बारे में सोच रही थी।
तुम उनके बारे में अपने बिस्तर में बिना अपना नया, महँगा...
फटा कोट पहने भी सोच सकती हो।
हैरिएट, मैंने तुम्हारे माता-पिता से वादा किया था कि तुम इस वाले का ध्यान रखोगी।
यह फटा हुआ नहीं है, यह एक कहानी है।
कहानी?
एक कहानी जहाँ मैं दुनिया को पिंकी और जामुनी जुराबों वाले लड़के और उन सब लोगों के लिए
सुरक्षित बनाती हूँ जो मैरियन हॉथोर्न के हाथों परेशान हैं।
मुझे यह करना ही है।
मुझे बस इसका अंत बता देना।
ज़रूर बताएँगे। सही कहा ना, कोट?
शुभ मंगलवार, ग्रेगरी स्कूल।
यह सुबह की घोषणाओं का समय है। आज मौसम ठंडा रहेगा,
और दोपहर के समय और बर्फ़ गिरने की संभावना है।
आज का गरम खाना है...
रुको, कहाँ गया वह?
आह, हाँ। बर्गर।
आज का प्रेरक कथन है ए. ए. मिल्न के क्रिस्टोफ़र रॉबिन का...
जिसने कहा था, "तुम जितना मानते हो, उससे ज़्यादा बहादुर हो...
स्वागत
...जितना दिखते हो, उससे ज़्यादा शक्तिशाली हो
और जितना तुम सोचते हो, उससे ज़्यादा... होशियार हो।"
तुम्हें यहाँ आने की अनुमति नहीं है।
बहुत ज़रूरी है।
हैलो, ग्रेगरी स्कूल। मैं हैरिएट एम. वेल्श बोल रही हूँ,
और यह छठी क्लास के लिए एक विशेष घोषणा है।
कल का तुम्हारा वोट केवल इस बारे में नहीं है कि वह कोट कौन पहनेगा, मैरियन या मैं।
यह आज़ादी के बारे में भी है।
आज़ादी, मैरियन का हमारे साथ हमेशा मूर्खों जैसा बरताव करने से।
पर एक-साथ, अब हमारे पास उसे दिखाने का मौक़ा है कि हम सम्मान के हक़दार हैं।
आज़ादी!
यह पीकोट मेरे लिए एकदम सही है। पर यह तुम लोगों के लिए भी है।
हम सब इसमें एक साथ हैं और हम यह केवल एक चीज़ के लिए कर रहे हैं:
आज़ादी।
हैरिएट, वह कितना शानदार था जब तुमने कहा...
मैं चुप नहीं रहूँगी!
ठीक है, मैं चुप कर जाती हूँ। माफ़ कीजिए।
-तुमने मुझे आज़ाद कर दिया। -क्या?
मुझे अब डर नहीं लगता। मैं यह ज़ोर से बोलूँगी।
मैरियन कितनी बुरी लड़की है!
क्योंकि वह मेरे भाई, फ़िलिप को पसंद करती है।
वह सेंट ऐल्बन्स में सातवीं क्लास में है। वह मुझे हमेशा उसके बारे में तंग करती रहती है।
"उसकी कोई गर्लफ़्रेंड है? और उसका जन्मदिन कब है? मैं तुम्हारे घर आ जाऊँ?"
वह बस मेरा इस्तेमाल कर रही है।
आज़ादी!
यही था। यह हो रहा था।
हैलो, हैरिएट। हैलो, कैरी।
मैं सारे वोट गिन रहा था। मुझे लगता है कल हम सच में जीत सकते हैं।
देखो ज़रा।
कमाल हो गया।
जेनी, यह देखो ज़रा।
क्यों? सब ख़त्म हो गया है।
नहीं, हम बराबरी पर हैं। देखो।
अभी-अभी मुझे यह मिला।
मैरियन की पार्टी
सोचो, कोट पर वोट से एक दिन पहले, कौन पूरी छठी क्लास के लिए
स्कूल के बाद बड़ी सी पार्टी दे रहा है?
वह सबको रिश्वत देने की कोशिश कर रही है। यह काम नहीं करेगा।
यह "अपना बनाना स्प्लिट ख़ुद बनाओ" पार्टी है।
मेरे वोटर समझ जाएँगे यह रिश्वत है।
जिसमें बेहिसाब टॉपिंग्स मिलेंगी।
मैरियन मुझे मेरे भाई को बुलाने के लिए कहेगी। मुझे यह पक्का पता है।
और मैं कहूँगी, "ना। हैरिएट ने मुझे आज़ाद कर दिया है।"
नहीं। कैरी, तुम्हें जाना होगा।
और फ़िलिप को भी लेकर जाना।
मैं उसे अपना गुप्त हथियार बनाऊँगी।
वह वहाँ ज़रूर आएगा।
हैलो, बच्चों।
हैलो, श्रीमती हॉथोर्न।
आओ, अंदर आ जाओ। मैं तुम्हारे कोट ले लेती हूँ।
इन्हें कहाँ ले जाएँगी?
हैरिएट एम. वेल्श। मैंने तुम्हारे यहाँ आने की आशा नहीं की थी।
बेहिसाब टॉपिंग्स को कौन मना कर सकता है।
हाँ, नहीं कर सकते।
हैलो, हैरिएट।
अरे, बाप रे। वह आ गया।
हैलो, फ़िलिप।
अच्छा किया इसे यहाँ ले आईं।
मैंने कहा वह मेरा बनाना स्प्लिट ले सकता है।
मैं अंदर जा रही हूँ।
आओ तुम्हें आइसक्रीम बार दिखाऊँ।
यह तो जैकपॉट लग गया।
तुम्हें सबूत चाहिए, बिल किलरॉय? मैं दूँगी तुम्हें सबूत।
कैरी ने मुझे बताया था तुम्हें संगीत पसंद है,
तो मैं तुम्हें अपना नया जूकबॉक्स दिखाना चाहती थी।
मुझे यह ऑल-सिटी प्रतिभा कार्यक्रम जीतने के लिए मिला है।
तुम बहुत चीज़ें जीतती हो।
तैराकी, तीरंदाज़ी, जिमनास्टिक्स।
स्पैलिंग?
मैंने यह "ऑनोमाटोपीआ" शब्द से जीता था।
मैं इसके स्पैलिंग बता सकती हूँ। ओ-एम-एम-ए-टी-पी-
नहीं, मैं... रुको, ई-आइ...
उस क्षण में,
मुझे अचानक सच्चाई का एहसास हुआ।
मैं मैरियन को किसी भी चीज़ में कभी नहीं हरा सकती,
यह दुनिया ख़त्म होने तक भी।
कुछ लोगों का जन्म ही सर्वश्रेष्ठ होने के लिए होता है।
बाकी लोग पैदा होते हैं, डरपोक चूहे बनने के लिए, एक अलमारी के पीछे दुबक कर छुपने के लिए,
बेकार से कोटों के ढेर की तस्वीर लेने की कोशिश में।
हँ?
फ़िलिप, म
वह मैरियन का फ़िलिप के नाम प्रेम-पत्र था।
मुझे एहसास हुआ पार्टी से आते समय मैंने मैरियन का कोट उठा लिया होगा।
यह थी तो भूल से हुई ग़लती,
पर ऐसी ग़लती से इतिहास की दिशा बदल सकती थी।
मुझे बस एक गुप्त मुलाकात तय करनी थी।
हैलो।
माफ़ करना। ये दोनों एक बड़े से ढेर में थे। मैंने ग़लती से तुम्हारा उठा लिया।
इसे ढूँढ रही हो?
वापस दो इसे।
मैं ऐसा कर तो सकती हूँ।
या मैं इसे दिखा सकती हूँ, पता नहीं,
फ़िलिप को?
नहीं, कृपया ऐसा मत करो। तुम जो कहोगी, मैं वह करूँगी।
मैं कोट पर वोट में हिस्सा नहीं लूँगी। तुम जीत गईं।
बनाना स्प्लिट पार्टी की जो गंदी चाल तुमने चली है,
उसके बाद तो मुझे इसे स्कूल पेपर में छपवाना चाहिए।
पर मैं तुम्हारे जैसी नहीं हूँ।
आज के कोट पर वोट के लिए शुभकामनाएँ।
सच में? पर मुझे लगा...
मैं असल में जीतना चाहती हूँ।
अंत में, कोट पर वोट में मैं उसके आसपास भी नहीं थी।
बेहिसाब टॉपिंग्स आज़ादी को हमेशा ही हरा देती हैं।
पर फिर भी, कुछ छोटी-छोटी जीत मिलीं।
हैरिएट
आज़ादी!
आज़ादी
डेली खुली है
अरे, रुको।
क्या?
मैं बस कहना चाहती थी, मुझे माफ़ कर दो, मैंने तुम्हें नक़लची कहा।
तुम्हारे जैसा कोई नहीं है, हैरिएट एम. वेल्श,
और शायद कभी होगा भी नहीं।
धन्यवाद।
और मुझे बस कहना है कि किसी ना किसी दिन, कोई ना कोई तो तुम्हें हराएगा,
और आशा करती हूँ, वह मैं होऊँगी।
करती रहो आशा।
पता है, मैं सोच रही थी,
हम दोनों यह कोट पहन सकते हैं।
मुझे नहीं लगता स्मिदर्ज़ ऑफ़ लंदन बुरा मानेंगे।
स्मिदर्ज़ ऑफ़ लंदन
सच में?
एक क्षण के लिए तो मुझे लगा शायद कोई नया युग शुरू हो रहा है।
"हैरिएट और मैरियन का कोई सहेलियाँ वगैरह बनने का नहीं,
पर मिलजुल कर रहने वाला" युग।
पर फिर जब मैं अगले दिन स्कूल पहुँची,
यह देख कर सुकून सा मिला कि मैरियन अभी भी मैरियन ही है।
तुम्हारा पीकोट कहाँ है?
वह मेरे लिए सही नहीं था। इस कोट जितना नहीं।
यह पेरिस से आया है। सुंदर है, है ना?
और तुम्हारा कोट तो बिल्कुल तुम्हारे लायक है। अब मुझे यह समझ में आ रहा है।
यह फटा हुआ है, गंदा है, एक बटन टूटा हुआ है।
यह बहुत ही दयनीय हालत में है।
मेरा कोट दयनीय हालत में नहीं था। वह एक कहानी बता रहा था।
और मुझे बेसब्री से वो नई जगहें देखने का इंतज़ार था जहाँ ये मुझे ले जाएगा
और जिन नई चीज़ों के बारे में मैं लिखूँगी।
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
और मैं अड़ोस-पड़ोस में मदद करने की पूरी कोशिश करती हूँ
मैं अच्छे से मुस्कुराती हूँ
और सदा सच बोलने की कोशिश करती हूँ
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
मैं वह बनूँगी जो मैं बनना चाहती हूँ
मेरा ख़ुद पर अधिकार है
मैं बस चाहती हूँ तुम बस चाहते हो
हम बस चाहते हैं
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
उपशीर्षक अनुवादक: मृणाल अग्रवाल